|  |  |  |  |  |  |
| --- | --- | --- | --- | --- | --- |
| EN 7lk – Arvosana viisi **S1 Kasvu kulttuuriseen moninaisuuteen ja kielitietoisuuteen:**Rakennetaan ymmärrystä maailman moni- ja rinnakkaiskielisyydestä sekä kielellisistä oikeuksista. Tutkitaan englannin kielen kehittymistä globaaliksi lingua francaksi. Otetaan selkoa joidenkin sellaisten maiden kulttuureista ja elämänmuodoista, joissa englanti on keskeisin yhteiskunnassa käytetty kieli. Käytetään sellaisia kielitiedon käsitteitä, jotka auttavat oppilaita englannin kielen opiskelussa sekä kielten välisessä vertailussa. Hankitaan tietoa joistakin englannin kielen varianteista.   * Tarkastellaan englannin levinneisyyttä maailmassa keskeisenä kielenä eli lingua francana. * Tutustutaan joihinkin englannin kielen variantteihin sekä joihinkin sellaisten maiden kulttuureihin, joissa englanti on keskeisin kieli. * Lisätään kielitiedon käsitteiden käyttöä oppimistilanteissa ja kielten välisessä vertailussa.   **S2 Kielenopiskelutaidot:**Vahvistetaan edelleen kieltenopiskelutaitoja. Harjoitellaan oppimateriaalin monipuolista käyttöä, sanastojen käyttöä, kokonaisuuksien hahmottamista, ryhmittelyä, tiedon hakemista ja tiedon luotettavuuden arviointia.   * Ohjataan oppilasta asettamaan itselleen ja oppimiselleen tavoitteita sekä toimimaan aktiivisena ja vastuullisena oppijana. * Harjoitellaan kielen rakenteiden opiskelutaitoja ja ohjataan oppilasta valitsemaan ja hyödyntämään joitakin itselleen sopivia tapoja opiskella. * Opiskellaan sanastoa oppilaille tehokkailla tavoilla, oppilaat aktiivisina valintojen tekijöinä * Oppilaalle tarjotaan aktiivisesti mahdollisuuksia itsearviointinsa perusteella muuttaa toimintatapojaan tehokkaammiksi. Käydään keskusteluja erilaisista tavoista oppia. * Harjoitellaan pitkäjänteistä ja sinnikästä työskentelyä (esim. työn parantamista ulkopuolisen palautteen avulla). * Pohditaan tiedon hakemiseen ja tiedon luotettavuuteen liittyviä asioita. * Ohjataan oppilasta myönteiseen vuorovaikutukseen, jossa tärkeintä on viestin välittyminen.   **S3 Kehittyvä kielitaito, taito toimia vuorovaikutuksessa, taito tulkita tekstejä, taito tuottaa tekstejä:**Sisältöjä yhdessä valittaessa näkökulmana on nuoren toiminta englannin kielellä eri yhteisöissä, ajankohtaisuus, oppilaiden kiinnostuksen kohteet, suuntautuminen toisen asteen opintoihin sekä tutustuminen nuorten työelämässä ja opiskelussa tarvittavaan kielitaitoon sekä oppilaiden osallisuus ja toimijuus paikallisesti ja globaalisti. Otetaan huomioon englannin kielen levinneisyys ja asema globaalin kommunikaation kielenä. Sanastoa ja rakenteita opetellaan monenlaisista teksteistä, kuten kertovista, kuvaavista tai vaikuttavista teksteistä. Havainnoidaan ja harjoitellaan runsaasti erilaisia vuorovaikutustilanteita eri viestintäkanavia hyödyntäen.   * vahvistetaan ääntämistä äänne-, sana- ja lausetasolla, myös pidempiä tekstejä ääneen luettaessa * harjoitellaan omien ajatusten ilmaisemista virheitä pelkäämättä * harjoitellaan jokapäiväisissä sosiaalisissa tilanteissa käytäviä dialogeja mallien avulla * vahvistetaan erilaisten viestien ja oman mielipiteen tuottamista (esim. ääniviestit, puhelinkeskustelut, tekstiviestit, chat -viestit ja niihin vastaaminen) * harjoitellaan viestintää ylläpitäviä kysymyksiä ja viestin uudelleen muotoilua (kompensaatiota), jotta oppilas voi olla viestintätilanteessa aloitteellinen tai varmistaa viestin välittymistä * harjoitellaan pidempien tekstien sisällön ennakointia * harjoitellaan kirjoitetun tekstin ja puheen pääkohtien, avainsanojen ja tärkeiden yksityiskohtien löytämistä * aihealueina 7. ja 8. luokilla: nuoren toiminta englannin kielellä eri yhteisöissä (esim. harrastukset, perheet, ystävät, sosiaalinen media, internet, koulu), matkailu, hyvinvointi * oppilaiden kanssa yhdessä valitaan myös yksi aihe/vuosi, johon perehdytään tarkemmin (ajankohtaisuus); lisäksi 7. luokalla valitaan yksi aihe itse tai pienessä ryhmässä, johon perehdytään tarkemmin (integrointi muihin ikäluokan aihekokonaisuuksiin/itsenäinen työskentely) * aiemmin opittujen rakenteiden vahvistaminen ja uusiin rakenteisiin tutustuminen sekä niiden harjoittelu ja oppiminen vuorovaikutustilanteiden kautta   **Rakenteina 7. luokan loppuun mennessä:**   * alakoulun rakenteiden kertaus oppilaiden yksilöllisten tarpeiden mukaan eriyttäen * myönteinen, kielteinen (SPOTPA) ja kysyvä lause (KASPOTPA): preesens, imperfekti, perfekti, pluskvamperfekti, tulevan ajan ilmaukset ja 1. konditionaali (päälause), epäsäännöllisten verbien kaikki muodot * pronominit syventäen * adverbien muodostaminen ja vertailu | | | | | |
| OPH:n tukimateriaali päättöarviointiin: <https://www.oph.fi/fi/koulutus-ja-tutkinnot/toisen-kotimaisen-kielen-ja-vieraiden-kielten-paattoarvioinnin-tukimateriaali>  Tavoite T2 arvioidaan ainoastaan vuosiluokalla 7 Jyväskylän vuosiluokkaistamisten mukaisesti. | | | | | |
| **Opetuksen tavoite** | **Sisältö-alueet** | **Opetuksen tavoitteista johdetut oppimisen tavoitteet** | **Arvioinnin kohde** | **Osaamisen kuvaus arvosanalle 5** | **Käytännönläheiset esimerkit** |
| T2 kannustaa oppilasta löytämään kiinnostavia englanninkielisiä sisältöjä ja toimintaympäristöjä, jotka laajentavat käsitystä globalisoituvasta maailmasta ja siinä toimimisen mahdollisuuksista | S1 | Oppilas oppii löytämään englanninkielisiä aineistoja ja toimintaympäristöjä, jotka laajentavat käsitystä globalisoituvasta maailmasta. | Maailmankansalaisen taitojen kehittäminen englannin kieltä hyödyntämällä | Oppilas osaa antaa esimerkkejä joistakin aineistoista ja toimintaympäristöistä, joissa voi käyttää englannin kieltä. | Valikoidaan oppilaan kanssa yhdessä hänen elämäänsä liittyviä englannin käyttötilanteita.  Esimerkkiaineistot ja toimintaympäristöt: uutiset, Youtube, TV, elokuvat, kirjallisuus, lehdet, videopelit, blogit, podcastit, sosiaalisen median alustat, käyttöohjeet, internet-sivustot. Lisäksi esim. maat, joissa oppilas vierailee, englanninkieliset ryhmät, koulun vierailijaryhmät, muut vieraskieliset paikat tai ryhmät, joissa käytetään englantia. |
| T4 rohkaista oppilasta asettamaan tavoitteita, hyödyntämään monipuolisia tapoja oppia englantia ja arvioimaan oppimistaan itsenäisesti ja yhteistyössä sekä ohjata oppilasta rakentavaan vuorovaikutukseen, jossa tärkeintä on viestin välittyminen | S2 | Oppilas oppii asettamaan tavoitteita kielten opiskelulleen ja reflektoimaan oppimisprosessiaan itsenäisesti ja yhdessä muiden kanssa. Oppilas oppii käyttämään erilaisia tapoja oppia kieliä ja löytää niistä itselleen tehokkaimmat. Oppilas oppii tapoja toimia vuorovaikutuksessa rakentavasti. | Tavoitteiden asettaminen, opiskelustrategioiden hyödyntäminen, oppimisen reflektointi ja vuorovaikutuksessa toimimisen tapojen hahmottaminen | Oppilas osaa käyttää joitakin itselle sopivia kielenoppimistapoja.  Oppilas osaa antaa joitakin esimerkkejä tavoista toimia rakentavasti vuorovaikutuksessa. | Oppitunnilla voidaan esimerkiksi harjoitella kokeeseen tai muuhun näyttöön opiskelemista ohjeistetusti. Opettaja antaa esimerkkejä kieltenoppimistavoista, joita oppilaat kokeilevat käytännössä.  Rakentavaa vuorovaikutusta on esim. vuoron odottaminen, toisen kuuntelu, toisen vastauksen arvostaminen. |
| **Kehittyvä kielitaito, taito toimia vuorovaikutuksessa** | | | | **Taitotaso A1.3** |  |
| T6 rohkaista oppilasta osallistumaan keskusteluihin monenlaisista oppilaiden ikätasolle ja elämänkokemukseen sopivista aiheista, joissa käsitellään myös mielipiteitä | S3 | Oppilas oppii toimimaan aktiivisesti erilaisissa vuorovaikutustilanteissa. | Vuorovaikutus erilaisissa tilanteissa | Oppilas selviytyy monista rutiininomaisista viestintätilanteista tukeutuen joskus viestintäkumppaniin. | Harjoitellaan perus viestintätaitoja ja oman asian ilmaisua englannin kielellä. Aihealueina nuoren omat yhteisöt, matkailu ja hyvinvointi. |
| T7 tukea oppilaan aloitteellisuutta viestinnässä, kompensaatiokeinojen käytössä ja merkitysneuvottelun käymisessä | S3 | Oppilas oppii olemaan aloitteellinen vuorovaikutustilanteissa.  Oppilas oppii käyttämään viestintästrategioita. | Viestintästrategioiden käyttö | Oppilas osallistuu viestintään, mutta tarvitsee edelleen usein apukeinoja.    Oppilas osaa reagoida suppein sanallisin ilmauksin, pienin elein (esim. nyökkäämällä), äännähdyksin tai muunlaisella minimipalautteella.  Oppilas joutuu pyytämään selvennystä tai toistoa hyvin usein. |
| **Kehittyvä kielitaito, taito tulkita tekstejä** | | | | **Taitotaso A1.3** |  |
| T9 tarjota oppilaalle mahdollisuuksia kuulla ja lukea monenlaisia itselleen merkityksellisiä yleiskielisiä ja yleistajuisia tekstejä erilaisista lähteistä sekä tulkita niitä käyttäen erilaisia strategioita | S3 | Oppilas oppii tulkitsemaan puhuttuja ja kirjoitettuja tekstejä. Hän oppii tekstien ymmärtämisstrategioita. | Tekstien tulkintataidot | Oppilas ymmärtää yksinkertaista, tuttua  sanastoa ja ilmaisuja sisältävää kirjoitettua tekstiä ja hidasta puhetta asiayhteyden tukemana.  Oppilas pystyy löytämään tarvitsemansa yksinkertaisen tiedon lyhyestä tekstistä. | Aihealueet valitaan opsin paikallisista sisällöistä oppilaan kiinnostuksen kohteet huomioiden. |
| **Kehittyvä kielitaito, taito tuottaa tekstejä** | | | | **Taitotaso A1.3** |  |
| T10 ohjata oppilasta tuottamaan sekä puhuttua että kirjoitettua tekstiä erilaisiin tarkoituksiin yleisistä ja itselleen merkityksellisistä aiheista kiinnittäen huomiota rakenteiden monipuolisuuteen ja ohjaten hyvään ääntämiseen | S3 | Oppilas oppii ilmaisemaan itseään suullisesti ja kirjallisesti käyttäen englannin kielen keskeistä sanastoa ja keskeisiä rakenteita. Hän oppii ääntämään ymmärrettävästi. | Tekstien tuottamistaidot | Oppilas osaa rajallisen  määrän lyhyitä, ulkoa opeteltuja ilmauksia, keskeistä sanastoa ja  perustason lauserakenteita.  Oppilas pystyy kertomaan arkisista ja itselleen tärkeistä asioista käyttäen suppeaa ilmaisuvarastoa ja kirjoittamaan yksinkertaisia viestejä sekä ääntää harjoitellut ilmaisut ymmärrettävästi. |  |